Bobby trap ook by Argus-fietstoer | Maroela Media
Bobby van Jaarsveld by die Cape Argus. Foto: Twitter
Vanjaar se Cape Argus Pick 'n Pay Momentum-fietstoer het Sondag om 06:15 in Kaapstad weggespring. Vanjaar gaan nagenoeg 35 000 fietsryers die 109km-roete deur Kaapstad aanpak en die 40km/h suidooster-rukwinde aandurf. Die toer is die grootste vastetyd-fietswedren in die wêreld.
Dave Bellairs, 'n direkteur van die toer, beskryf die geleentheid ook as 'n betekenisvolle bydrae tot liefdadigheid. "Meer as 7 000 fietsryers ry vir liefdadigheid en ons skat dat meer as R20 miljoen vir verskillende welsynsorganisasies ingesamel kan word," het Bellairs gesê.
Die eerste groep fietsryers word omstreeks 09:00 by die eindstreep verwag.
Die Afrikaanse sanger Bobby van Jaarsveld is onder die deelnemers. Hy het op Twitter geskryf: "Kyk wie is reg om 109km te ry in die Argus! Amper!!!! Bid maar vir my asb."
Sterkte aan elke deelnemer. Bobby, ek hou styf duim vas vir jou, jy lyk goed, doen net jou beste, jy is steeds 'n wenner.